Николай Огарьов
Път

Превод от руски: Василка Хинкова, —

chitanka.info

Смътно през мъглата

        месецът поглежда

и лежат полята

        в ледена одежда.

С тънък скреж покрити,

        отстрани в колони

мяркат се брезите

        със безлистни клони.

Бързо през полето

        тройката се рее

и звъни звънчето,

        и коларят пее!

С тройката пътувам

        в снежното мъртвило,

в скуката тъгувам

        за полето мило.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.